सन् २०१० मा स्थापित भाइबरले सन् २०११ देखि विश्वव्यापी सेवा सुरु गरेको थियो । भ्याइसकलिङ र च्याटबाट सेवा सुरु गरेको भाइबरले पछिल्लो समयमा स्टिकर सुविधा र भिडियो कलिंग सुविधासमेत थपेको छ । गु्रप च्याट, सेलिबे्रटिहरूका लागि फ्यान च्याट गु्रुप जस्ता सुविधा थप्दै गएको भाइबरको एप्लिकेसन मोबाइलमा मात्र नभई ट्याब, ल्यापटप वा डेक्सटपबाट पनि चलाउन सकिन्छ । “सित्तैमा फोन गर्न पाइन्छ भनेपछि निकै उत्साहित हुँदै भाइबार चलाउन थालें,” अभिनेत्री प्रियंका कार्की भन्छिन्, “अमेरिकामा रहेको मेरो भाइसँग निरन्तर सम्पर्कमा रहन यसले निकै मद्दत ग¥यो ।” चलाउन सजिलो भएकाले पनि यसको प्रयोग नेपालीले बढी गर्न थालेको उनले बताइन् ।
